text: दक्षिण अफ्रीका के खिलाफ केपटाउन टेस्ट के तीसरे दिन उपजे बॉल टेंपरिंग मामले में स्टीव स्मिथ, डेविड वॉर्नर और कैमरून बेनक्राफ्ट पर निलंबन की तलवार लटक रही है। ऐसे वक्त में वॉ ने फेसबुक पर अपना दर्द बयां किया। वॉ ने लिखा, 'इस मामले में जो भी शामिल हैं, उनकी आलोचना करते समय केंद्रित और संतुलित दृष्टिकोण अपनाने की जरूरत है। इसमें सभी खिलाड़ियों पर पड़ने वाले सामाजिक प्रभाव और मानसिक स्वास्थ्य पर गंभीरता से विचार करें।'